
	DESCRIEREA OCUPAȚIEI

	Definiția ocupației: Mașinistul/mașinista la excavator cu o singură cupă operează utilajul pentru efectuarea lucrărilor de săpătură, încărcare, nivelare și manipulare a materialelor (pământ, nisip, pietriș) pe șantiere de construcții, lucrări rutiere sau în cariere.
Scopul activităților: executarea lucrărilor de excavare și terasare în condiții de siguranță; manipularea eficientă a materialelor; asigurarea funcționării corecte și întreținerea utilajului.
Calități personale: responsabilitate și disciplină în muncă; atenție sporită și spirit de observație; capacitate de autocontrol și concentrare chiar și în situații solicitante; planificarea activității proprii și promptitudine în luarea deciziilor; rezistență la efort fizic și psihologic; respectarea regulilor și a instrucțiunilor de lucru; capacitate de lucru în echipă și spirit de colaborare.
Cunoaşterea: legislației muncii și a normelor de securitate și sănătate în muncă; regulamentelor de exploatare a excavatoarelor; structurii, funcționării și principiilor de lucru ale excavatorului cu o singură cupă; tipurilor de lucrări executate cu excavatorul și normelor de calitate aferente; tipurilor de sol și a particularităților specifice ale acestora; semnalizării și organizării șantierului; regulilor de prevenire a accidentelor și de gestionare eficientă a situațiilor de risc și urgență; gestionării eficiente a resurselor materiale și de timp, inclusiv aplicarea normelor de protecție a mediului; noțiunilor de bază privind întreținerea tehnică curentă a utilajelor.
Capacități profesionale: organizarea eficientă a locului de muncă; exploatarea corectă și sigură a excavatorului cu o singură cupă; interpretarea documentației tehnice și a planurilor de execuție; executarea lucrărilor de săpătură, încărcare, nivelare și modelare a terenului; adaptarea modului de lucru la condițiile specifice de teren; identificarea și raportarea defecțiunilor tehnice; respectarea cerințelor tehnice și de calitate ale lucrărilor; aplicarea normelor de securitate și sănătate în muncă; colaborarea eficientă cu alți lucrători și operatori de utilaje.
Echipamente, instrumente, scule și materiale:
Echipament de lucru și de protecție: salopetă de lucru; cască de protecție; bocanci de protecție cu bombeu metalic; vestă reflectorizantă; mănuși de protecție; ochelari de protecție; căști antifonice sau dopuri pentru urechi.
Instrumente, scule, aparate de măsură și control (AMC): chei fixe și reglabile; trusă de scule pentru întreținere curentă; manometru pentru verificarea presiunii; jojă pentru verificarea nivelului de ulei; ruletă; nivelă; dispozitive de semnalizare manuală.
Echipamente speciale: excavator cu o singură cupă; cupă de excavare (standard și, după caz, specializată); sistem hidraulic al excavatorului; dispozitive de siguranță ale utilajului; echipamente auxiliare atașabile excavatorului (după caz).
Materiale și consumabile: combustibil; uleiuri și lichide tehnice; lubrifianți; materiale pentru curățare și întreținere; piese de schimb de uz curent; materiale de semnalizare și avertizare; elemente, materiale și echipamente de fixare utilizate în procesul de transbordare a excavatorului.
Software: software de monitorizare și diagnosticare a utilajului (după dotare); aplicații digitale pentru evidența lucrărilor (după caz); sisteme electronice de bord ale excavatorului.
Condițiile de muncă solicitate (mediul fizic, socio-organizațional):
Mediul fizic: activitate desfășurată preponderent în aer liber; expunere la variații de temperatură și condiții meteorologice diverse; expunere la zgomot, vibrații și praf; lucru în șantiere, terenuri neamenajate sau spații restrânse; efort fizic și psihic moderat spre ridicat.
Mediul socio-organizațional: activitate desfășurată în echipă; coordonarea activităților de lucru cu superiorii și colegii; respectarea strictă a ierarhiei și a sarcinilor de serviciu; colaborare cu alți operatori de utilaje și muncitori; respectarea termenelor de execuție; responsabilitate crescută pentru siguranța proprie și a celor din jur.
Riscuri profesionale:
Riscuri generale: accidente de muncă cauzate de manevrarea utilajului; alunecări, căderi sau răsturnarea utilajului; loviri sau striviri în zona de lucru; expunerea la zgomot, vibrații și praf; lucru în condiții meteorologice nefavorabile.
Afecțiuni / boli profesionale: afecțiuni ale sistemului musculo-scheletal; afecțiuni ale coloanei vertebrale cauzate de vibrații prelungite; tulburări auditive cauzate de expunerea la zgomot; afecțiuni respiratorii cauzate de inhalarea prafului; oboseală cronică și stres profesional generate de solicitarea constantă a atenției.
Perspectivele pe piața muncii: domeniul construcțiilor și al infrastructurii se află într-o tendință de dezvoltare continuă, generând o cerere constantă de forță de muncă calificată. Ocupațiile tehnice și practice, inclusiv cele de operatori de utilaje, sunt solicitate în mod constant. Pe piața muncii există oportunități reale de angajare pentru operatorii de excavatoare, atât în municipiul Chișinău, cât și în alte regiuni ale țării.
Tendințele din domeniu: creșterea implementării utilajelor automatizate și a celor dotate cu sisteme de ghidare GPS; accent pe siguranță și eficiență energetică; necesitatea calificării continue și adaptării la tehnologii moderne.

	FONDUL STANDARDULUI OCUPAȚIONAL

	Competențe generice (transversale) (CG):
CG 1. Aplicarea instrucțiunilor din documentația tehnice: proiecte/scheme/ instrucțiuni tehnice, fișe de lucru
CG 2. Manifestarea flexibilității, adaptabilității și rezilienței 
CG 3. Utilizarea platformelor digitale, metodelor și tehnicilor de comunicare.
CG 4. Dezvoltarea personală și profesională
CG 5. Promovarea produselor, serviciilor, sistemelor bazate pe tehnologii prietenoase mediului și sustenabile.

	
Atribuții și sarcini de lucru
	Competențe profesionale (CP) și corelarea lor cu sarcinile de lucru
	Criterii de realizare a activităților asociate competențelor profesionale

	ATRIBUȚIA 1. Organizarea activităților și locului individual de lucru
Sarcina 1.a. Aplicarea normelor de securitate și sănătate în muncă (SSM).
Sarcina 1.b. Asigurarea condițiilor de securitate electrică și antiincendiară. 
Sarcina 1.c. Implementarea normelor de protecție a mediului și de utilizare rațională a resurselor energetice și naturale.
Sarcina 1.d. Asigurarea ordinii și curățeniei la locul de muncă
Sarcina 1.e. Analiza cerințelor tehnice ale lucrării și/sau solicitării clientului.
	CP 1. Aplicarea normelor de SSM și de utilizare rațională a resurselor energetice și naturale 
(1.a; 1.b; 1.c; 1.d; 1.e; 9.e;)



	1.1. Participă la instruirile periodice privind securitatea și sănătatea în muncă, consemnând în registru asumarea responsabilității pentru respectarea normelor SSM.
1.2. Verifică existența și starea mijloacelor de prevenire și stingere a incendiilor și trusei de prim ajutor din dotare pentru a putea interveni în situații de urgență.
1.3. Analizează cu atenție schema topografică și situația la fața locului pentru a asigura condițiile de securitate electrică și antiincendiară, conform normelor stabilite
1.4. Utilizează echipamentele de protecție specifice lucrărilor, asigurând condițiile de securitate la manipularea utilajelor și echipamentelor.
1.5. Asigură utilizarea rațională a consumului de combustibil și lubrifianți în procesul de lucru, pentru implementarea normelor de protecție a mediului și principiilor economiei circulare.
1.6. Menține ordinea și curățenia în cabina excavatorului și la locul de muncă pe toată durata activităților.
1.7. Comunică direct cu membrii echipei, superiorul sau clientul în scopul concretizării cerințelor tehnice ale lucrării și/sau solicitării clientului.

	ATRIBUȚIA 2. Organizarea zonei de lucru
Sarcina 2.a. Identificarea riscurilor specifice lucrărilor de excavație, terasament și manipulare a încărcăturilor.
Sarcina 2.b. Analiza particularităților specifice ale proiectului tehnic și a condițiilor din teren.
Sarcina 2.c. Stabilirea etapelor de lucru și succesiunea operațiilor.
Sarcina 2.d. Estimarea volumului de lucrări ce urmează a fi realizat.
Sarcina 2.e. Pregătirea zonei de lucru înainte de începerea lucrărilor.
Sarcina 2.f. Securizarea perimetrului de lucru.
Sarcina 2.g. Verificarea căilor de acces și de circulație pentru utilaje și mijloace de transport.
Sarcina 2.h.Verificarea existenței instalațiilor inginerești subterane.
	CP 2. Realizarea lucrărilor de pregătire a zonei de lucru 
(1.a; 1.e; 2.a; 2.b; 2.c; 2.d; 2.e; 2.f; 2.g; 2.h;)

	2.1. Examinează cu atenție la detalii particularitățile specifice și stabilitatea terenului pentru a identifica riscurile specifice lucrărilor de excavație, terasament și/sau de manipulare a încărcăturilor și a executa calitativ și în siguranță lucrările. 
2.2. Face analiza comparativă a situației la fața locului cu datele din proiectul tehnic pentru a identifica potențialele neconformități (de ex: alt tip de de sol, necorespunderea cotelor trasate, prezența obstacolelor ș.a.).
2.3. Identifică etapele de lucru și succesiunea operațiilor pentru a asigura realizarea conformă și calitativă a lucrărilor și a eficientiza procesul de lucru.
2.4. Stabilește volumul de lucrări ce urmează fi realizate, ținând cont de situația reală în teren, proiectul de execuție și ajustările necesare pentru realizarea  calitativă a lucrărilor.
2.5. Participă la curățirea și eliberarea zonei de lucru de posibile obstacole (crengi, materiale de construcție) înainte de începerea lucrărilor.
2.6. Utilizează indicatoarele de atenționare „drum/șantier în lucru”, „lucrări de reparație”, conuri de semnalizare ș.a., pentru a securiza perimetrul zonei de lucru, conform cerințelor de securitate.
2.7. Utilizează banda de securizare și/sau conuri de semnalizare, pentru securizarea zonei de lucru, în cazul lucrărilor pe suprafețe temporare.
2.8. Asigură căile de acces și de circulație în siguranță pentru utilaje și mijloace de transport, prin poziționarea corectă /optimă a utilajului de excavație.
2.9. Consultă împreună cu superiorii datele topografice anexate la proiectul de execuție, verificând, obligatoriu, la fața locului, existența instalațiilor inginerești subterane (cabluri, conducte, canalizări).

	ATRIBUȚIA 3. Pregătirea excavatorului pentru lucru
Sarcina 3.a. Deplasarea utilajului la locul de executare a lucrărilor.
Sarcina 3.b. Poziționarea excavatorului în zona de lucru.
Sarcina 3.c. Verificarea funcționării comenzilor și a sistemelor de siguranță.
Sarcina 3.d. Testarea funcționării sistemului hidraulic.
Sarcina 3.e. Utilizarea, după caz, a sistemelor de ghidare și monitorizare (GPS).
	CP 3. Executarea manevrelor de probă pentru pregătirea excavatorului pentru lucru
(1.a; 1.c; 3.a; 3.b; 3.c; 3.d; 3.e;)

	3.1. Participă la deplasarea utilajului /se deplasează la locul de realizare a lucrărilor în condiții de siguranță, respectând cu strictețe Regulamentul circulației rutiere.
3.2. Asigură stabilitatea poziționării excavatorului în zona de lucru, conform cerințelor tehnice și normelor de SSM.
3.3. Controlează funcționarea comenzilor și sistemelor de siguranță prin realizarea manevrelor de control. 
3.4. Realizează manevrele de control pentru verificarea funcționării sistemului hidraulic.
3.5. Folosește, după caz, sistemele de monitorizare (GPS) pentru ghidarea în spațiu, poziționarea excavatorului, monitorizarea lucrărilor realizate, ș.a, asigurând eficientizarea și calitatea acestora.

	ATRIBUȚIA 4. Stabilirea particularităților procesului de lucru pe șantier
Sarcina 4.a. Determinarea traseului/traseelor de lucru ale excavatorului.
Sarcina 4.b. Asigurarea căilor de evacuare a materialului excavat.
Sarcina 4.c. Coordonarea activităților cu conducătorii altor utilaje și/sau lucrătorii de pe șantier.
Sarcina 4.d. Adaptarea modului de lucru la condițiile din teren.
Sarcina 4.e. Asigurarea trasabilității procesului de lucru.
	CP 4. Pregătirea treseelor de lucru și căilor de evacuare 
(1.a; 1.b; 1.c; 1.d; 4.a; 4.b; 4.c; 4.d; 4.e;)

	4.1. Stabilește traseului/traseele de lucru ale excavatorului, conform proiectului de execuție și cerințelor stabilite de superior sau de client, după caz.
4.2. Pregătește, la indicația superiorului, traseul pentru autocamioane, asigurând căile de evacuare a materialului.
4.3. Utilizează tehnici de comunicare eficientă și ascultare activă pentru coordonarea activităților cu conducătorii altor utilaje și/sau lucrători de pe șantier.
4.4. Ajustează etapele și modul de lucru la condițiile și tipurile de teren, fiind responsabil de realizarea în siguranța a lucrărilor, și stopându-le în cazul pericolelor eminente sau condițiilor climaterice nefavorabile.
4.5. Coordonează lucrările cu superiorul și alți participanți în procesul de lucru pentru a asigura trasabilitatea lucrărilor și realizarea acestora calitativ și în termenii stabiliți..

	ATRIBUȚIA 5. Executarea lucrărilor de săpătură 
Sarcina 5.a. Adaptarea tehnicii de excavare la tipul de sol/teren.
Sarcina 5.b. Prevenirea surpărilor și a situațiilor periculoase.
Sarcina 5.c. Executarea săpăturilor conform proiectului tehnic.
Sarcina 5.d. Menținerea stabilității pereților săpăturii.
Sarcina 5.e. Asigurarea calității lucrărilor de săpătură.
Sarcina 5.f. Remedierea, în limita competențelor, a neconformităților apărute în timpul lucrului.
	CP 5. Realizarea lucrărilor de săpătură
(1.a; 1.b; 1.c; 1.d; 1.e; 5.a; 5.b; 5.c; 5.d; 5.e; 5.f;)

	5.1. Selectează corect, conform indicațiilor producătorului, utilajul necesar și accesoriile (căușul) în funcție de tipul de sol sau condițiile de relief, ajustând parametrii de lucru a utilajului.
5.2. Monitorizează, permanent, cu atenție la detalii, spațiile adiacente ale zonei de lucru pentru a preveni surpările și/sau situațiile periculoase
5.3. Realizează lucrările de săpătură strict conform proiectului tehnic, cu respectarea normelor de siguranță și de protecție a mediului.
5.4. Realizează lucrările de excavare precaut, respectând distanța de securizare de la marginea săpăturilor pentru a menține stabilitatea pereților și siguranța lucrărilor.
5.5. Verifică permanent respectarea proiectului de execuție pentru a evita abaterile și a asigura calitatea și conformitatea lucrărilor de săpătură.
5.6. Aplică măsuri corective admise pentru remedierea, în limita competențelor, a neconformităților apărute în timpul lucrului, informând superiorul, după caz.

	ATRIBUȚIA 6. Executarea lucrărilor complexe 
Sarcina 6.a. Evaluarea capacității de încărcare a mijlocului de transport.
Sarcina 6.b. Încărcarea materialului excavat în mijloacele de transport.
Sarcina 6.c. Distribuirea uniformă a materialului în unitatea de transport.
Sarcina 6.d. Manipularea materialelor în condiții de siguranță.

	CP 6. Realizarea lucrărilor de demolare, încărcare, manipulare
(1.a; 1.b; 1.c; 1.d; 1.e; 6.a; 6.b; 6.c; 6.d; )

	6.1. Estimează vizual capacitatea de încărcare a mijlocului de transport, în baza parametrilor sau tipului materialului excavat.
6.2. Adaptează accesoriile la tipul materialului excavat, executând controlat manevrele de încărcare în mijloacele de transport.
6.3. Realizează lucrările de demolare a construcțiilor, ținând cont de particularitățile obiectivului demolat.
6.4. Realizează procesul de încărcare asigurând distribuirea uniformă a materialului în unitatea de transport prin coordonare cu șoferul/conducătorul unității de transport.
6.5. Evită supraîncărcarea mijloacelor de transport prin manipularea materialelor în condiții de siguranță.
6.6. Realizează procesul de manipulare a materialului excavat, respectând cerințele de siguranța la stocarea/depozitarea materialului în imediata apropiere a zonei de lucru (pe marginea șanțului).

	ATRIBUȚIA 7. Executarea lucrărilor de terasament
Sarcina 7.a. Aplicarea cerințelor tehnice ale lucrărilor de terasament.
Sarcina 7.b. Curățirea terenului de obstacole și materiale neutilizabile.
Sarcina 7.c. Planarea/nivelarea terenului.
Sarcina 7.d. Modelarea pantelor și a taluzurilor.
Sarcina 7.e. Corectarea neconformităților terenului.
Sarcina 7.f. Asigurarea calității lucrărilor de terasament.
	CP 7. Realizarea lucrărilor specifice de terasament
(1.a; 1.b; 1.c; 1.d; 1.e; 7.a; 7.b; 7.c; 7.d; 7.e;)

	7.1. Consultă superiorul și prevederile proiectului de execuție în vederea aplicării corecte a cerințelor tehnice de realizare ale lucrărilor de terasament.
7.2. Îndepărtează obstacole și materialele neutilizabile, pentru a asigura fluxul continuu a executării lucrărilor de terasament și siguranța acestora.
7.3. Realizează lucrări de planare și nivelare a terenului prin ajustarea accesoriilor utilajului și respectarea tehnologiilor de executare a lucrărilor.  
7.4. Aplică instrucțiunile proiectului de execuție și/sau indicațiile superiorului pentru modelarea pantelor și a taluzurilor, asigurând astfel calitatea și conformitatea lucrărilor.
7.5. Realizează lucrările de corecție a neconformităților terenului la indicația superiorului sau la solicitarea clientului (în caz de activitate ca liber profesionist). 
7.6. Verifică permanent conformitatea și corectitudinea lucrărilor realizate pentru asigurarea calității și conformității acestora.

	ATRIBUȚIA 8. Întreținerea tehnică a excavatorului 
Sarcina 8.a. Evaluarea integrității și stării generale a excavatorului.
Sarcina 8.b. Alimentarea excavatorului cu combustibil și lubrifianți.
Sarcina 8.c. Verificarea prezenței/completitudinii echipamentelor de lucru și funcționalității motorului și sistemelor de acționare.
Sarcina 8.d. Verificarea nivelului lichidelor tehnice.
Sarcina 8.e. Gresarea punctelor prevăzute în instrucțiunea tehnică.
Sarcina 8.f. Remedierea defecțiunilor minore, în limita competențelor.
Sarcina 8.g. Informarea superiorului despre starea tehnică a utilajului.
	CP 8. Realizarea lucrărilor de mentenanță a excavatorului și utilajelor
(1.a; 1.b; 1.c; 1.d; 8.a; 8.b; 8.c; 8.d; 8.e;)
	8.1. Examinează obligatoriu, vizual, la începutul și sfârșitul zilei de muncă integritatea și starea generală a excavatorului, raportând superiorului în caz de nereguli sau abateri.
8.2. Completează nivelul de combustibil și lubrifianți, fiind atent la indicatoarele de pe panoul de bord, sau la neccesitate, efectuând măsurări suplimentare. 
8.3. Monitorizează prezența și completitudinea echipamentelor de lucru, fiind responsabil de menținerea în stare bună de funcționare a acestora. 
8.4. Verifică funcționalitatea motorului și sistemelor de acționare prin realizarea testelor de manevră și monitorizarea parametrilor pe indicatoarele de bord.
8.5. Examinează parametrii indicatoarelor de bord, realizând periodic inspectarea vizuală a nivelului lichidelor tehnice.
8.6. Aplică materialele speciale, conform indicațiilor producătorului și necesitățile apărute în procesul de lucru pentru a asigura gresarea/ungerea punctelor prevăzute în instrucțiunile tehnice.
8.7. Înlătură/repară defecțiunile minore (izolarea cablurilor deteriorate, ermetizarea sistemelor, strângerea buloanelor/piulițelor agregatelor de lucru, pentru înlăturarea scurgerilor de ulei ș.a.
8.8. Raportează superiorului, zilnic sau la momentul apariției defecțiunilor despre necesitatea lucrărilor de reparație/mentenanță, utilizând tehnici și tehnologii adecvate de comunicare.

	ATRIBUȚIA 9. Finalizarea proceselor și sarcinii de lucru
Sarcina 9.a. Curățarea utilajului și a echipamentelor de lucru.
Sarcina 9.b. Verificarea stării tehnice a utilajului după finalizarea lucrărilor.
Sarcina 9.c. Participarea la operațiunile de deplasare a utilajului după finalizarea lucrărilor.
Sarcina 9.d. Parcarea utilajului în locul stabilit pentru staționare permanentă sau temporară.
Sarcina 9.e. Asigurarea ordinii/curățeniei în zona de lucru.
Sarcina 9.f. Evidența volumului de lucrări executate.
Sarcina 9.g. Raportarea finalizarea lucrărilor și volumul de lucrări realizate
	CP 9.  Realizarea procedurilor specifice la finalizarea lucrărilor si/sau sarcinii de lucru
(1.a; 1.b; 1.c; 1.d; 9.a; 9.b; 9.c; 9.d; 9.e; 9.f; 9.g;)
	9.1. Realizează curățarea și spălarea echipamentelor de lucru după finalizarea sarcinii/zilei de lucru.
9.2. Controlează, vizual și prin examinarea parametrilor de pe panoul de bord, starea utilajului după finalizarea lucrărilor.
9.3. Coordonează cu superiorul operațiunile de deplasare a utilajului după finalizarea lucrărilor în funcție de sarcina/zona următoare de lucru.
9.4. Asigură parcarea în siguranță a utilajului în locul stabilit pentru staționare temporară sau permanentă în coordonare cu superiorul. 
9.5. Colectează separat deșeurile, transportându-le în locurile special amenajate, asigurând ordinea și curățenia la locul de lucru. 
9.6. Raportează superiorului orele si volumul de lucru executat, pe etape de execuție, pentru evidență, conform procedurilor interne ale entității. 
9.7. Informează superioprul despre finalizarea lucrărilor și, respectiv, volumele de lucrări realizarte conform proiectului de execuție și/sau sarcinii primite.




